[Nurksulgudes ja punases kirjas toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

*[Kursiivis ja nurksulgudes osundatud tekst annab näidiste kasutajale vaid selgitusi ning tuleb kustutada*

*Näidis on koostatud eeldusel, et*

* *Audiitori aruanne on koostatud börsinimekirja kandmata majandusüksuse eriotstarbeliste finantsaruannete tervikkomplekti kohta, mis omakorda on koostatud kooskõlas ELTSi nõuetega*
* *Tegu ei ole avaliku huvi üksusega*
* *ELTS § 17 lg 3 sätestab, et elektriettevõtja esitab majandusaasta aruande lisana aruande raamatupidamisbilansiga ja kasumiaruandega tegevusalade kaupa ning nende koostamise arvestuspõhimõtted*
* *Elektriettevõtjal on AudS-ist tulenevalt auditi kohustus*
* *Rakendatav finantsaruandluse eriotstarbeline raamistik on vastavuse raamistik*
* *Asjaolude rõhutamise lõigus olevad asjaolud on elektriettevõtja tegevusalade aruandes asjakohaselt avalikustatud nii, et audiitor saab neile standardikohaselt viidata*
* *Audiitori aruanne on modifitseerimata*
* *Audiitor on otsustanud, et raamatupidamise aastaaruandele ja audiitori arvamusele nimetatu osas viitamine ei ole vajalik[[1]](#footnote-1)*
* *Tegevusalade üldtunnustatud jaotuspõhimõtteid ei ole välja töötatud ja seega peab juhtkond need välja töötama ise*

***Modifitseerimata aruanne***

SÕLTUMATU VANDEAUDIITORI ARUANNE

[Parim Praktika AS/OÜ] [osanikele / aktsionäridele / nõukogule / üldkoosolekule]

### Arvamus

Oleme auditeerinud [Parim Praktika AS/OÜ] (ettevõte) majandusaasta aruande lisana esitatud aruannet, mis sisaldab raamatupidamisbilanssi seisuga [31. detsember 202X] ja kasumiaruannet tegevusalade kaupa eeltoodud kuupäeval lõppenud majandusaasta kohta ja märkimisväärsete arvestuspõhimõtete kokkuvõtet (edaspidi elektriettevõtja tegevusalade aruanne).

Meie arvates on kaasnev ettevõtte 31. detsembril 202X lõppenud aasta elektriettevõtja tegevusalade aruanne koostatud kõigis olulistes osades elektrituruseaduse §-s 16 sätestatu kohaselt.

### Arvamuse alus

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses elektriettevõtja tegevusalade aruande auditiga”. Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

**Asjaolu rõhutamine – Arvestuse alus ja kasutamise piirang**

Juhime tähelepanu elektriettevõtja tegevusalade aruande lisale xx, milles kirjeldatakse arvestuse alust. Nagu kirjeldatud selles lisas, sätestab elektrituruseadus elektriettevõtjale kohustuse pidada raamatupidamisarvestust nii nagu koostaksid nendel tegevusaladel tegutsevad erinevad ettevõtjad ning koostada bilanss ja kasumiaruanne tegevusalade kaupa ning nende koostamise arvestuspõhimõtted, kuid puuduvad juhendmaterjalid, mis oleks aluseks tegevusalade jaotamisele ja eelnimetatud aruannete koostamisele. Tulenevalt juhendmaterjali puudusest on ettevõtte juhatus töötanud välja tegevusalade jaotuspõhimõtted, mis nõuavad juhatuse hinnanguid tegevusalade eristamiseks.

Elektriettevõtja tegevusalade aruanne on koostatud, et aidata Ettevõttel olla vastavuses elektrituruseaduse §-de 16 ja 17 sätetega. Elektriettevõtja tegevusalade aruanne ei pruugi olla sobiv muuks otstarbeks.

Nende asjaolude rõhutamine ei tähenda märkuseid meie arvamuse osas.

### [Juhtkonna ja nende, kelle ülesandeks on valitsemine, kohustused seoses elektriettevõtja tegevusalade aruandega/ Juhtkonna kohustused seoses elektriettevõtja tegevusalade aruandega][[2]](#footnote-2)

Juhtkond vastutab elektriettevõtja tegevusalade aruande koostamise ja esitamise eest kooskõlas elektrituruseaduse §-dega 16 ja 17 ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta elektriettevõtja tegevusalade aruande koostamist.

Juhtkonna kohustuseks on välja töötada tegevusalade jaotuspõhimõtted elektrienergiaga seotud tegevusalade kohta ning samuti erinevate elektrituruseaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad. Jaotuspõhimõtete väljatöötamisel on juhtkonna kohustuseks diskrimineerimise, ristsubsideerimise ja konkurentsi moonutamise vältimine.

Elektriettevõtja tegevusalade aruande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

[Need, kelle ülesandeks on valitsemine, vastutavad ettevõtte finantsaruandlusprotsessi üle järelevalve teostamise eest.] 3

### Vandeaudiitori kohustused seoses elektriettevõtja tegevusalade aruande auditiga

Meie eesmärk on saada põhjendatud kindlus selle kohta, kas elektriettevõtja tegevusalade aruanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad elektriettevõtja tegevusalade aruande alusel teevad.

Kasutame auditeerides vastavalt rahvusvaheliste auditeerimise standarditele (Eesti) kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame elektriettevõtja tegevusalade aruande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali, mis on aluseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, info esitamata jätmist, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;
* hindame kasutatud arvestuspõhimõtete asjakohasust ning juhtkonna arvestushinnangute ja nendega seoses avalikustatud info põhjendatust;
* teeme järelduse juhtkonna poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust ettevõtte suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu elektriettevõtja tegevusalade aruandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad vandeaudiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada ettevõtte suutlikkust jätkata jätkuvalt tegutsevana.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mistahes sisekontrolli märkimisväärsete puuduste kohta, mille oleme tuvastanud auditi käigus.

[Audiitorettevõtja nimel allkirjastava vandeaudiitori nimi

Vandeaudiitori number

Audiitorettevõtja nimi

Audiitorettevõtja tegevusloa number

Audiitorettevõtja asukoha aadress

Vandeaudiitori aruande kuupäev]

1. ISA 800 A19. Audiitor võib pidada asjakohaseks viidata eriotstarbelisi finantsaruandeid käsitleva audiitori aruande lõigus „Muu asjaolu” üldotstarbeliste finantsaruannete tervikkomplekti käsitlevale audiitori aruandele või selles esitatud asjaolu(de)le (vt ISA 706 (muudetud)). Näiteks võib audiitor pidada asjakohaseks viidata eriotstarbelisi finantsaruandeid käsitlevas audiitori aruandes üldotstarbeliste finantsaruannete tervikkomplekti käsitleva audiitori aruande osale „Tegevuse jätkuvusega seotud oluline ebakindlus”. [↑](#footnote-ref-1)
2. ;3 Selles audiitori aruande osas tuleb ka kindlaks määrata finantsaruandlusprotsessi järelevalve eest vastutavad isikud, kui sellise järelevalvekohustusega isikud erinevad nendest, kes täidavad ISA (EE) 700 lõigus 34 kirjeldatud kohustusi. Sellisel juhul tuleb selle osa pealkirjas viidata ka „nendele, kelle ülesandeks on valitsemine” ning lisada viimane lõik „*Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest“* Kui aga väikeettevõttes on näiteks omanik ja juhatus ühes isikus, kustutatakse pealkirjast viide „valitsejatele“ ja viimane alalõik. [↑](#footnote-ref-2)